diaplektisk glass
Store norske leksikon,Realfag,Geologi,Geologi
Diaplektisk glass er et amorft materiale som blir dannet ved at mineraler har blitt utsatt for en sjokkbølge uten at de har smeltet.
Ved et meteornedslag kan sjokkbølgene skape kortvarige trykk på 250 000 til 1 millioner atm, og temperaturer i området 600–1000 °C. Slike sjokk kan omdanne for eksempel feltspat og kvarts til diaplektisk glass. Transformasjonen kan være meget selektiv ved at andre mineraler berøres lite eller slett ikke, noe som skyldes at krystallstrukturen hos feltspat og kvarts er mer åpen enn hos de fleste andre mineraler.De fysiske egenskapene til diaplektisk glass er annerledes enn hos normalt glass, og representerer overgangsstadier mellom de krystallinske faser og normalt glass. Les mer i Store norske leksikon mineraler geologi